ඉන්දියානු මහ කොමසාරිස් කාර්යාලය

කොළඹ

**පුවත්පත් නිවේදනය**

**අග්‍රාමාත්‍යතුමා ඉන්දීය සහයෝගය සහිත දුම්රිය යටිතල පහසුකම් ව්‍යාපෘතීන් සමාරම්භ කරයි**

අග්‍රාමාත්‍ය ශ්‍රී නරේන්ද්‍ර මෝදි මැතිතුමා අද දින ශ්‍රී ලංකා ජනාධිපති අතිගරු අනුර කුමාර දිසානායක මැතිතුමා සමඟ එක්ව අනුරාධපුරයේ ඉන්දීය සහයෝගය සහිත දුම්රිය ව්‍යාපෘතීන් දෙකක් සමාරම්භ කිරීමේ උත්සවයකට සහභාගී විය.

2. නායකයන් දෙපළ ඇමරිකානු ඩොලර් මිලියන 91.27ක ඉන්දීය ආධාරයක් යටතේ නවීකරණය කරන ලද කිලෝ මීටර 128ක මහව-ඕමන්තේ දුම්රිය මාර්ගය විවෘත කළ අතර ඉන් අනතුරුව මහව-අනුරාධපුරය දුම්රිය මාර්ගය සඳහා ඇමරිකානු ඩොලර් මිලියන 14.89ක ඉන්දීය ප්‍රදානයක් යටතේ ඉදි කෙරෙන වැඩි දියුණු කරන ලද සංඥා පද්ධතිය ඉදිකිරීමේ කටයුතු ද දියත් කළහ.

3. ඉන්දියා-ශ්‍රී ලංකා සංවර්ධන හවුල්කාරිත්වය යටතේ ක්‍රියාත්මක කෙරන දුම්රිය ක්ෂේත්‍රයේ මෙම නවීකරණ ව්‍යාපෘතීන් ශ්‍රී ලංකාවේ උතුර සහ දකුණ අතර සම්බන්ධකතාවය ශක්තිමත් කිරීමෙහි ලා සන්ධිස්ථානයක් සනිටුහන් කරයි. මෙම ව්‍යාපෘතීන් රට පුරා කාර්යක්ෂම මගී සහ භාණ්ඩ ප්‍රවාහනය පහසු කරනු ඇත.

\*\*\*

***කොළඹ***

***2025 අප්‍රේල් 06***

මූලාශ්‍රය: <https://www.mea.gov.in/press-releases.htm?dtl/39383>